Øystein Køhn

Øystein Køhn (født 1949 i Skien) er en norsk forfatter, fotograf, foredragsholder og friluftsmann. Han er også knivmaker. og har vært redaktør av Norsk Knivforenings blad Knivbladet. 

Han er født og oppvokst i Skien og tok examen artium ved Skien videregående skole i 1968. Køhn arbeidet i Televerket og utdannet seg videre til ingeniør og var avdelingsleder ved den datastyrte fjernsentralen i fjellanlegget i Skien etter ni år i Oslo/Drammen. Han arbeidet også noen år i utdanningsutvalget i Norges Padleforbund.

Køhn begynte som free-lance skribent og foredragsholder i 1973, ved siden av sitt arbeid i Televerket. Han sa opp jobben som ingeniør i Televerket i 1984 og driver i dag som friluftsmann, skribent, utstyrsutvikler, konsulent for friluftsbransjen og fotograf på heltid.

Køhn arbeider med frilufts- og villmarksliv i inn- og utland. Han har i vært konsulent i forbindelse med messekatalogen for «Villmarkslivsmessene» i Vikingskipet på Hamar siden starten. Han har vært president i Skien Rotary Klubb og mottok hederstegnet «Paul Harris Fellow» i 1999.  Køhn har også i flere år vært redaktør av Knivbladet, organ for Norsk knivforening. 

Køhn har padlet i elver over hele verden, blant annet i den arktiske delen av Amerika. Han har også skrevet flere padletekniske bøker samt tre med padleruter i Norge. Han har holdt flere hundre padlekurs og var en sentral person i Norges Speiderforbund fra 1958 og senere i Padleforbundet i Norges Idrettsforbund. 

Han har padlet internasjonal konkurranse i cirka ti år på flatt vann og elv og deltatt i to verdens-mesterskap i dragekano i kinesiske farvann.

 Bibliografi 
 10 instruksjonshefter på 24–112 sider om padling for Norsk Speidergutt-Forbund
 Turpadling i Norge (1983) ISBN 82-588-0219-4/Aventura Forlag, også oversatt til tysk
 Villmarkskatalogen (1986) ISBN 82-588-0413/Aventura Forlag
 Den Norske Fjellboka, medforfatter (1995) ISBN 82-7683-084-6/Boksenteret
 Hytteboka, medarbeider (1996) ISBN 82-7683-11-7/Boksenteret
 Kanopadling i Norge (1996) ISBN 82-7683-098-6/Boksenteret
 Norske Kniver (1997) ISBN 82-994425-0-8/Friluftsinfo
 Spikking, med kniven som verktøy (1998) ISBN 82-7683-22-1-0/Boksenteret, også oversatt til svensk og finsk
 Padling (2000) ISBN 82-02-19506-3/Cappelen
 Hytteeieren, medarbeider (2002) ISBN 82-02-208084/Cappelen
 Woodstripping (2001) Eget forlag/Friluftsinfo
 Ildsteder og skorsteiner (2002) ISBN 82-02-21410-6/Cappelen
 100 Padleperler (2003) ISBN 82-02-21665-6/Cappelen
 På tur om sommeren (2003) ISBN 82-7683-328-4/Boksenteret, også oversatt til svensk og finsk
 På tur med sykkel (2005) ISBN 827683-370-5/Boksenteret
 Turer med trøkk, medforfatter (2006) ISBN 978 82-927080-19/Boksenteret
 Kajakk – tur- mosjons- og havpadling (2007) ISBN 82-7683-442-6/Boksenteret
 Den store hytteboka, medforfatter (2009) ISBN 978-82-03-23720-1/Aschehoug
 Padleperler i Norge og grensetraktene (2008) ISBN 978-82-02-27742-0/Cappelen Damm
 Tøffe turer med trøkk, medforfatter (2010) ISBN 978-82-92708-24-8/Larsforlaget
 Tollekniven, tradisjon og håndverk (2010) ISBN 978-82-529-3314-7/Tun forlag
 12 turer med trøkk, medforfatter (2012) ISBN 978-82-92708-34-7/Larsforlaget
 Staskniven i norsk tradisjon (2016) ISBN 978-82-529-3362-8/Vigmostad & Bjørke

 Referanser 

Kategori:Norske forfattere
Kategori:Personer fra Skien kommune
Kategori:Fødselsdato ikke oppgitt